Татар поэзиясе антологиясе (1992)

Татар поэзиясе антологиясе — татар шигъриятенең X гасырдан 1987 елга кадәрге тарихын чагылдырган тупланма.

 Тарих 

Беренче басмасы Мөхәммәт Гайнуллин тарафыннан тезелә һәм 1956 елда Татарстан китап нәшриятында бастырыла. 1957 елда антологиянең рус телендәге тәрҗемә варианты да дөнья күрә. Әмма утыз елдан соң, татар әдәбияты фәне нык үскәнкәнгә һәм сәяси вазгыять йомшаруга күрә, яңа тупланманы бастыруга, бер яктан, ихтыяҗ һәм, икенче яктан, мөмкинлек туа. Яңа 1992 елда Татарстан китап нәшриятында дөнья күргән басма ике кисәктән төзелә һәм күләме буенча беренчесеннән гаять аерылып тора.

Башта антология бер китапта гына хәзерләнә, әмма полиграфик мөмкинлекләр ягыннан чикләнү сәбәпле, соңыннан ике китапка бүленә һәм искәрмәләр белән аңлатмалар икенче китапка күчерелә. 

 Тасвирлама 
Тупланма X гасырдан 1987 елга кадәрге иң таныклы мәгълүм булган татар әдәбиятының ядкарьләрен кертүгә дәгъва итә. Татар әдәбияты дүрт зур бүлеккә төркемләнгән:
+Татар поэзиясе антологиясенең бүлекләре№бүлекләргасырлар / еллармөхәррирләр1Татар халык иҗаты—Фәиз Зөлкәрнәев2Урта гасырлар поэзиясеX-XVII йөзләрФәиз Зөлкәрнәев, Галимҗан Гыйльманов3Яңа дәвер поэзиясеXVIII-XX йөз башыФәиз Зөлкәрнәев4Совет чоры поэзиясе1917-1987 елларХаррас Әюп
Ядкарьләр тарих битләрендә тоткан әһәмиятлелеге нигезендә сайланалар һәм озын катлаулы татар поэзиясенең тарихы бер генә антология битләренә сыймау нәтиҗәсендә, күп әсәрләр кыскартылып китерелә. Борынгы ядкарьләрнең зур өлеше басма өчен махсус хәзерләнә: гарәп имлясеннән кирилл имлясенә күчерелә, сүзләрнең хәзерге транскипцияләренә якынайтылып бирелә, китапның ахырындагы бүлектә архаизмнарга карата байтак искәрмәләр китерелә.

 Чыганаклар 





 Искәрмәләр 

 Шулай да карагыз 

 Татар музыкасы фонохрестоматиясе
 Татар әдәбияты
 Татар музыкасы хрестоматиясе

Төркем:Антологияләр
Төркем:Әлифба буенча китаплар
Төркем:Татарча китаплар